Maksim Sokolov

Maksim Jurjevitš Sokolov (Макси́м Ю́рьевич Соколо́в, sündis 29. septembril 1968 Leningradis) on Venemaa poliitik . Ta oli 21. maist 2012 kuni 7. maini 2018 Venemaa transpordiminister. 23. maist 2022 autotehase «АвтоВАЗ» president ja peadirektor. Vene Föderatsiooni II järgu tõeline riiginõunik.Указ Президента РФ от 17.10.2011 года № 1361

 Biograafia 
1985. aastal lõpetas Leningradi 109. keskkooli, kooliõpilasena oli ta Leningradi linna pioneeride staabi esimees ja tutvus Valentina Matvijenkoga, kes oli kuni 1984. aastani Leningradi komsomoli oblastikomitee esimene sekretär.  1985 asus õppima Leningradi Riikliku Ülikooli majandusteaduskonda poliitökonoomiat, lõpetas 1991 kiitusega. 1989–1991 õppis ta ka sama ülikooli õigusteaduskonnas. Õpingute ajal oli kursuse komsomoli organisaator. Aastatel 1987–1989 teenis ta Nõukogude armees.https://web.archive.org/web/20151226231837/http://lenta.ru/lib/14217792/

1991–1993 õpetas Peterburi Riikliku Ülikooli majandusteaduskonnas majanduslike õpetuste ajalugu ja makroökonoomikat. 2008 kaitses  majandusteaduse kandidaadi väitekirja teemal "Развитие акционерного учредительства и фондового рынка в России: 1870-х — 1914 гг." 

1992–1999 firma "Rossi", 1999–2004 Corporation S-i peadirektor. Need ettevõtted tegelesid Peterburi kesklinnas arhitektuuriliselt oluliste hävinud või lagunenud majade taastamisega.

2004-2009 juhtis Peterburi linnavalitsuse investeeringute ja strateegiliste projektide komiteed (väidetavalt sai töökoha Peterburi kuberneri isiklikul protežeerimisel).https://web.archive.org/web/20151226231837/http://lenta.ru/lib/14217792/ 

2009. aastal sai ta Peterburi linnavalitsuse liikmeks ning linnavalitsuse majandusarengu, tööstuspoliitika ja kaubanduse komitee esimeheks. Ta arvati Venemaa presidendi personalireservi Kuldsaja hulka. 4. detsembril 2009 määrati Venemaa valitsuse tööstus- ja taristuosakonna direktoriks.https://web.archive.org/web/20151226231837/http://lenta.ru/lib/14217792/

21. maist 2012 kuni 7. maini 2018 Venemaa transpordiminister Dmitri Medvedevi esimeses valitsuses.http://www.kremlin.ru/acts/bank/35319https://web.archive.org/web/20180822213900/http://tass.ru/ekonomika/5336905 2015. aastal võttis ta austusavaldusena nõukogude vormiriietuse traditsioonidele kasutusele õlarihmadega vormiriietuse ministeeriumi töötajatele.https://forma-odezhda.com/encyclopedia/prikaz-n-1-ot-9012017-o-forme-ministerstva-transporta-rf/ 

2018-2019 LSR Grupi tegevjuht.https://web.archive.org/web/20180822213900/http://tass.ru/ekonomika/5336905 

20. detsembrist 2019 kuni 20. maini 2022 Peterburi asekuberner. Alates 23. maist 2022 autotehase «АвтоВАЗ» president ja peadirektor.

Vladimir Putini usaldusisik Venemaa 2024. aasta "presidendivalimistel."

 Isiklikku 
Maksim Sokolov on abielus ja tal on kolm poega.

 Sanktsioonid 
23. oktoobril 2025 kehtestas Euroopa Liit talle sanktsioonid: "Maksim Sokolov on Venemaa riigile kuuluva autotootmisettevõtte AS AvtoVAZ president. Ettevõte on loonud struktuuriüksuse, mis vastutab nn erioperatsioonis osalevate töötajate ja nende perekondade toetamise eest, pakkudes neile hüvitisi. Venemaa võimud on tunnustanud AS AvtoVAZ tähelepanu, mida AS osutab oma töötajatele, kes on võidelnud Ukraina vastu suunatud agressioonisõjas, ja nende pereliikmetele. Ettevõte on andnud autosid sõjas võidelnud tehase töötajatele ja lubanud katta nende hoolduskulud."https://eur-lex.europa.eu/legal-content/EN/TXT/?uri=CELEX%3A02014D0145-20251023

 Viited 

Kategooria:Venemaa poliitikud
Kategooria:Venemaa ministrid
Kategooria:Transpordiministrid
Kategooria:Peterburi ülikooli vilistlased
Kategooria:Sündinud 1968